wickkiey/tamil-wikipedia-chunked huggingface dataset:
# அச்சங்குன்றம்

## தொழில்கள்

இக்கிராமத்தினர் பல்வேறு வகையான தொழில்களை செய்து வருகின்றார்கள். வேளாண்மையை முக்கிய தொழிலாகவும், கட்டிடம் கட்டுதல், வியாபார வர்த்தக விற்பனை மற்றும் மர வேலைப்பாடுகள் செய்தல் போன்ற பிற தொழில்களையும் செய்கின்றனர். இங்கு உற்பத்தி செய்யப்படும் வேளாண் பொருள்களும் பிற பொருள்களும் அருகிலுள்ள நகரப் பகுதிகளான சுரண்டை, ஆலங்குளம், தென்காசி, புளியங்குடி, சங்கரன்கோவில், திருநெல்வேலி ஆகிய பகுதிகளுக்கு கொண்டு செல்லப்படுகின்றன.
# அச்சங்குன்றம்

## கோயில்கள்

இந்த ஊரில் முத்தாரம்மன் கோவில், காளியம்மன் கோவில், மாட சுவாமி கோவில், கருப்பசுவாமி கோவில் பல்வேறு கோவில்கள் அமைந்துள்ளன.
# குஜராத் வித்யாபீடம்

**குஜராத் வித்யாபீடம்** *(Gujarat Vidyapith)* இந்திய மாநிலமான குஜராத்தின் அகமதாபாத்தில் உள்ள ஒரு முக்கியப் பல்கலைக்கழகம். இப்பல்கலைக்கழகம் 1920 ஆம் ஆண்டு அண்ணல் காந்தியடிகளால் நிறுவப்பட்டது. காந்தியடிகளால் நிறுவப்பட்ட போது இதன் பெயர் ராஷ்டிரிய வித்யாபீடம் என்பதாகும்.  
இந்திய விடுதலைக்குப் பின்னர் 1963 இல் இது நிகர்நிலைப் பல்கலைக்கழகமாகத் தரமுயர்த்தப்பட்டது. இது பல்கலைக்கழக மானியக் குழுவினால் நிர்வகிக்கப்படுகிறது.
# குஜராத் வித்யாபீடம்

## மேற்கோள்

- குஜராத் வித்யாபீடம் பல்கலைக்கழக இணையதளம்
# விக்ரம் சேத்

**விக்ரம் சேத்** (, ஆங்கிலம்: *Vikram Seth*) (பிறப்பு ஜீன் 20, 1952) இந்தியாவைச் சேர்ந்த கவிஞர், நாவலாசிரியர், வாழ்க்கை வரலாற்றாசிரியர் மற்றும் குழந்தைகள் நூலாசிரியர். பத்ம ஸ்ரீ, *பிரவாசி பாரதிய சம்மான்*, *WH ஸ்மித் இலக்கிய விருது* மற்றும் *வோடோபோன் கிராஸ்வேர்டு புத்தக விருது* உள்ளிட்ட பல விருதுகளைப் பெற்றுள்ளார்.  
கல்கத்தாவில் இருந்த பஞ்சாபி குடும்பத்தில் பிறந்த விக்ரம் சேத் தன் இளமைப் பருவத்தில் பாட்டா நகர், தானாப்பூர், இலண்டன் உள்ளிட்ட பல நகரங்களில் வாழும் நிலை ஏற்பட்டது. ஆரம்பக் கல்வியை தேராடூனில் பயின்ற விக்ரம் மேல் படிப்பை இங்கிலாந்தில் கற்றார். ஆக்ஸ்ஃபோர்டில் பயின்ற விக்ரமிற்கு ஆங்கில இலக்கியம் மற்றும் சீன மொழியில் ஆர்வம் எற்பட்டது. கலிஃபோர்னியாவில் உள்ள ஸ்டான்ஃபோர்டு பல்கலைக்கழகத்தில் சில காலம் படித்த விக்ரம் அதன் பிறகு சீனாவில் உள்ள நான் ஜிங்க் பல்கலைக்கழகத்தில் சீன இலக்கியம் பயின்றார்.
# விக்ரம் சேத்

## வாழ்க்கைக் குறிப்பு

ஜூன் 20, 1952 இல் கல்கத்தாவில் (இன்றைய கொல்கத்தா) பிறந்தவர் விக்ரம் சேத். இவரது பெற்றோர் லீலா சேத் மற்றும் பிரேம் சேத் ஆவர். இவர்கள் பாட்னாவில் பணிபுரிந்ததால் சிறுவயதில் அங்குள்ள புனித சேவியர் பள்ளியில் கல்வி பயின்றார்.  
சிலகாலம் லண்டனில் வாழ்ந்த சேத், 1957 இல் இந்தியாவிற்குத் திரும்பினார். வெல்காம் ஆண்கள் பள்ளியிலும் அதன்பின் தூன் பள்ளியிலும் கல்வி பயின்றார். தூன் பள்ளியில் பயின்றபோது அப்பள்ளி வார இதழின் முதன்மை-ஆசிரியராக இருந்தார். தூன் பள்ளியில் கல்வியை முடித்தபின் இங்கிலாந்தின் டோன்பிரிட்ஜ் பள்ளியில் தன் கல்வியைத் தொடர்ந்தார். அங்கு பயிலும்போதுதான் அவருக்குக் கவிதை மீது ஆர்வம் தோன்றியது. அங்கு சீன மொழியும் பயின்றார். ஆக்ஸ்போர்டில் படிப்பு முடிந்த பின் கலிபோர்னியா சென்று பொருளாதாரப் படிப்பிற்காக ஸ்டான்போர்டு பல்கலைக்கழகத்தில் சேர்ந்தார். ஸ்டான்போர்டில் படைப்பிலக்கியமும் சீனாவின் நான்ஜிங் பல்கலைக்கழகத்தில் சீன இலக்கியம் கற்றார்.  
இங்கிலாந்தின் சாலிஸ்பரி என்ற இடத்திலுள்ள ஏஞ்ஜெலிக்கன் கவிஞர் ஜார்ஜ் ஹெர்பட்டின் வீட்டை 1996 ஆம் ஆண்டில் வாங்கிப் புனரமைத்து தனது வசிப்பிடமாகக் கொண்டுள்ள இவர் இந்தியாவில் தன் பெற்றோருடன் வசிக்கும் வீடு புது தில்லியில் உள்ளது.  
சேத் தன்னை ஒரு ஈரராக அடையாளப்படுத்திக் கொண்டுள்ளார். 2006 ஆம் ஆண்டில் ஓரினச் சேர்க்கையைத் தண்டனைக்குரியக் குற்றமாக்கும் இந்திய தண்டனைச் சட்டம், 377 ஆவது பிரிவுக்கு எதிரான பிரச்சாரத்தின் தலைவரானார்.
இவரது தாய் லீலா சேத், தனது நினைவுக் குறிப்பில் சேத்தின் பாலின நிலை குறித்தும் தான் அதுபற்றி அறியவந்த விவரத்தையும் குறிப்பிட்டுள்ளார்.
# விக்ரம் சேத்

## இவர் எழுதிய சில நூல்கள்

### புதினங்கள்

- *தி கோல்டன் கேட் (The Golden Gate)* (1986)
- *எ சூட்டபில் பாய் (A Suitable Boy)* (1993)
- *அன் ஈக்குவல் மியூசிக் (An Equal Music)* (1999)
- *எ சூட்டபில் கேர்ல் (A Suitable Girl)* (2013)
# விக்ரம் சேத்

## இவர் எழுதிய சில நூல்கள்

### கவிதை

- *மேப்பிங்ஸ் (Mappings)* (1980)
- *தி ஹம்பில் அட்மினிஸ்ட்ரேட்டர்ஸ் கார்டன் (The Humble Administrator's Garden)* (1985)
- *ஆல் யூ ஹூ ஸ்லீப் டுனைட் (All You Who Sleep Tonight)* (1990)
- *பீஸ்ட்லி டேல்ஸ் (Beastly Tales)* (1991)
- *திரீ சைனீஸ் போயட்ஸ் (Three Chinese Poets)* (1992)
- *தி ஃப்ராக் அண்ட் தி நைட்டிங்கேல் (The Frog and the Nightingale)* (1994)
# விக்ரம் சேத்

## இவர் எழுதிய சில நூல்கள்

### குழந்தைகளுக்கான புத்தகம்

- *பீஸ்ட்லி டேல்ஸ் (Beastly Tales)* (1991)
# விக்ரம் சேத்

## இவர் எழுதிய சில நூல்கள்

### மற்றவை

- *ஃபிரம் ஹெவன் லேக்: டிராவல்ஸ் த்ரு சிங்கியாங் அண்ட் திபெத் (From Heaven Lake: Travels Through Sinkiang and Tibet)* (1983)
- டூ லைவ்ஸ் (Two Lives)
- *தி ரிவர்டு எர்த் (The Rivered Earth)*
# விக்ரம் சேத்

## விருதுகள்

- 1983 – தாமஸ் குக் பயண நூல் விருது (*ஃபிரம் ஹெவன் லேக்: டிராவல்ஸ் த்ரு சிங்கியாங் அண்ட் திபெத்*)
- 1985 – காமன்வெல்த் கவிதை விருது (ஆசியா) *தி ஹம்பில் அட்மினிஸ்ட்ரேட்டர்ஸ் கார்டன்*
- 1988 -சாகித்திய அகாதமி விருது (ஆங்கிலம்) (தி கோல்டன் கேட்)
- 1993 – ஐரிஷ் டைம்ஸ் இண்டர்நேஷனல் ஃபிக்ஷன் பரிசு *எ சூட்டபில் பாய்*
- 1994 – காமன்வெல்த் எழுத்தாளர்கள் பரிசு *எ சூட்டபில் பாய்*
- 1994 – டபிள்யூ ஹெச் ஸ்மித் இலக்கிய விருது *எ சூட்டபில் பாய்*
- 1999 – வோடோபோன் கிராஸ்வேர்டு புத்தக விருது *அன் ஈக்குவல் மியூசிக்*
- 2001 – எம்மா (EMMA) *அன் ஈக்குவல் மியூசிக்*
- 2005 – பிரவாசி பாரதிய சம்மான்
- 2007 – பத்ம ஸ்ரீ (இலக்கியம் & கல்வி)
- 2013 - இந்தியாவின் சிறந்த 25 நபர்கள்
# விக்கிப்பீடியா:முதற்பக்கக் கட்டுரைகள்/மே 13, 2012

**கோலாலம்பூர்**, மலேசியாவின் தலைநகரம் ஆகும். மலேசியத் தீபகற்பத்தின் மத்திய மேற்குக் கடலோரத்தில் அமைந்துள்ள கோலாலம்பூர் சிலாங்கூர் மாநிலத்தால் சுற்றிவர சூழப்பட்டுள்ளது. இது மலேசியாவின் மூன்று நடுவண் ஆட்சிப் பகுதிகளில் ஒன்று. இந்நகரவாசிகள் *கேலைட்சுகள்* என பொதுவழக்கில் குறிப்பிடப்படுகின்றனர். 243 சதுர கிலோமீட்டர் பரப்பளவுள்ள இந்த நகரின் மக்கள் தொகை 1.6 மில்லியன் ஆகும். மலேசியாவின் நாடாளுமன்றமும் மலேசிய மன்னர் யங் டி-பெர்துவன் அகோங்கின் அரண்மனையான *ஸ்தான நகரா*வும் இங்கு உள்ளன. 1990கள் முதல் இந்நகரில் பல பன்னாட்டு விளையாட்டுப் போட்டிகள், அரசியல் மாநாடுகள், பண்பாட்டு நிகழ்ச்சிகள் நடைபெற்று வருகின்றன. இங்குள்ள பெட்ரோனாஸ் கோபுரங்கள் உலகின் ஆக உயரமான இரட்டைக் கோபுரங்களாக இருந்து வருகின்றன. மேலும் 20 ஆம் நூற்றாண்டின் ஆக உயர்ந்த கட்டிடமாகப் பதிவு பெற்றிருப்பதும் இதுவேயாகும்.
. **மேலும்...**
---  
**தாமசு மாண்**, 1929ஆம் ஆண்டுக்கான இலக்கிய நோபல் பரிசு பெற்ற தலைசிறந்த செருமானிய புதினப் படைப்பாளர் ஆவார். அவர் ஆக்கிய பல புதினங்களும் குறியீட்டு முறையிலும் முரணான முறையிலும் காப்பிய வகையில் உருவாக்கப்பட்டவை ஆகும். தாமசு மாண் செருமானிய, விவிலிய வரலாறுகளை அடிப்படையாகக் கொண்டும், செருமானிய அறிஞர்களாகிய யோஹான் வோல்ஃப்காங் ஃபோன் கேத்தே, பிரீட்ரிக் நீட்சே, ஆர்த்தர் ஷோப்பனாவர் போன்றோரின் சிந்தனைவழி தொடர்ந்தும், அவற்றை நவீனப்படுத்தி, ஐரோப்பிய, செருமானிய கலாச்சாரத்தைப் பகுப்பாய்வு செய்து விமர்சிக்கின்றார். அடோல்ஃப் ஹிட்லர் செருமனியில் பதவியைப் பிடித்தபோது, தாமசு மாண் செருமனியை விட்டு சுவிட்சர்லாந்துக்குத் தப்பிச் சென்றார். 1939இல் இரண்டாம் உலகப் போர் வெடித்த கட்டத்தில் ஐக்கிய அமெரிக்காவுக்குப் புலம் பெயர்ந்தார். 1952ஆம் ஆண்டு அங்கிருந்து சுவிட்சர்லாந்துக்குத் திரும்பினார். தாமசு மாண் "நாடுகடத்தப்படுநிலை இலக்கியம்" என்னும் எழுத்து வகைப் படைப்புக்கு ஒரு தலைசிறந்த எடுத்துக்காட்டாக உள்ளார்.
. **மேலும்...**
# விடுதலை வேள்வியில் தமிழகம் (நூல்)

**விடுதலை வேள்வியில் தமிழகம்** என்பது ஈரோட்டைச் சேர்ந்த த. ஸ்டாலின் குணசேகரன் என்பவர், தமிழகத்தைச் சேர்ந்தவர்களின் விடுதலைப் போராட்டம் குறித்து தொகுத்து எழுதியுள்ள வரலாற்று நூல் ஆகும். இந்த நூலுக்கு சர்வதேசத் தரம் வாய்ந்த நூலுக்கான அங்கீகாரம் கிடைத்துள்ளது. தமிழ்நாட்டில் இருந்து இந்திய சுதந்திரப் போரில் பங்கு கொண்ட மக்களின் வாழ்க்கை வரலாற்றைச் சேகரித்து தொகுக்கப்பட்ட நூலாகும். தமிழகம் முழுவதும் உள்ள வரலாற்று ஆய்வாளர்கள், அறிஞர்கள், பேராசிரியர்கள், எழுத்தாளர்கள், விடுதலைப் போராட்ட வீரர்கள் எனப் பலரை அணுகி அவர்களால் எழுதப்பட்ட நூல் ஆகும்.வெளியிடுவதற்கு முன்பே, இதற்கு சர்வதேச அளவிலான தரம் வாய்ந்த நூல் என்ற அங்கீகாரத்தை மத்திய மனிதவள மேம்பாட்டுத் துறை வழங்கியுள்ளது. தமிழக முன்னாள் முதல்வர் மு. கருணாநிதி இந்நூலுக்கு அணிந்துரை எழுதியுள்ளார். 'பாரத ரத்னா' சி. சுப்பிரமணியம் முன்னுரை எழுதியுள்ளார். வரலாற்றியல் அறிஞர் டாக்டர் கே. ராஜய்யன் இந்நூலுக்கு ஆய்வுரை வழங்கியுள்ளார்.  
இந்நூலில், புலித்தேவன் ஆட்சி காலத்திலிருந்து நாடு விடுதலை அடையும் நாள் வரையிலான போராட்ட காலங்கள் சித்தரிக்கப்பட்டுள்ளது. புலித்தேவன், அமரசிம்மன், முத்துராமலிங்க சேதுபதி, வாஞ்சிநாதன், வ.உ.சிதம்பரனார், பாரதியார் உட்படபல்வேறு முக்கியத் தலைவர்களின் போராட்ட கால வரலாறு இதில் தொகுத்து வழங்கப்பட்டுள்ளது. தமிழகத்தைச் சேர்ந்த விடுதலை வீரர்களைப் பற்றி இது போன்று நூல்கள் மிகக் குறைவே. நூறுக்கும் மேற்பட்டோரின் போராட்ட வரலாறு குறித்து இந்த நூலில் இடம் பெற்றுள்ளது. நாட்டுப்பற்றில் தமிழக வீரர்கள் இந்திய துணைக்கண்டத்தில் உள்ள எவருக்கும் சளைத்தவர்கள் அல்லர் என்பதை உணர்த்தும் நூல். இரண்டு பாகங்களாக வெளிவந்துள்ள இந்நூலில் "தென்னிந்தியப் புரட்சி" முதல் "சிறைச்சாலைக் கொடுமைகள்" வரை அமைந்துள்ள 100 கட்டுரைகள் இடம்பெற்றுள்ளன. இரு பாகங்களிலும் மொத்தம் 1,156 பக்கங்கள் உள்ளன.  
இந்திய சுதந்திரப் போராட்டத்தில் தமிழகத்தின் பங்கை பறைசாற்றும் வகையில் எழுதப்பட்ட காலப்பெட்டகம் போன்ற நூல் இது. இதன் முதல் பதிப்பு 2001-ம் ஆண்டில் வெளிவந்தது. இந்நூலின் 3-வது பாகம் தயாராகிவருகிறது. இந்நூலின் மூன்று பதிப்புகளும் சேர்ந்து விரைவில் ஆங்கிலம், ஹிந்தியிலும் மொழிபெயர்க்கப்பட்டு வெளியிடப்படவுள்ளன. *மனிதம் பதிப்பகம்* இந்நூலை வெளியிட்டுள்ளது.
# த. ஸ்டாலின் குணசேகரன்

**த. ஸ்டாலின் குணசேகரன்** எழுத்தாளர். ஈரோடு மாவட்டத்தைச் சேர்ந்த வழக்குரைஞர், மேடைப் பேச்சாளர் ஆவார். *ஈரோடு மக்கள் சிந்தனைப் பேரவை*த் தலைவர் “விடுதலை வேள்வியில் தமிழகம்” என்கிற ஆய்வு நூலைத் தொகுத்ததன் பலனாகச் சுதந்திரப் போராட்டத்தின் வரலாற்றுப்பதிவுகளைப் பதியச் செய்தவர். பொதுவுடமை, தேசிய உணர்வு, ஆகிய சிந்தனைகளால் ஈர்க்கப்பட்டு, அவற்றின் வழி வந்தவர். இவர் 2005 முதல் ஈரோடு நகரத்தில் புத்தகத் திருவிழாவை தொடர்ந்து ஆண்டுதோறும் நடத்தி வருகிறார். இவர் மே 2023 ஆண்டில் நியூ செஞ்சுரி புக் ஹவுஸ் பதிப்பகத்தின் தலைவராக தேர்வு செய்யப்பட்டர்.
# த. ஸ்டாலின் குணசேகரன்

## இளமை

பள்ளி மாணவனாக இருந்தபோது, “பாரதி இளைஞர் மன்றம்” என்கிற இளைஞர் அமைப்பைத் தோற்றுவித்தார். இந்த அமைப்பு வெள்ளி விழாக் கண்டுள்ளது. இவர் பகத்சிங் இளைஞர் மன்றம், இளைஞர் எழுச்சி இயக்கம், மக்கள் சிந்தனைப் பேரவை போன்ற பொது இளைஞர் அமைப்புகளையும் நிறுவி இவற்றின் வாயிலாக இந்திய இளைஞர்களுக்குத் தேசப்பற்றை ஏற்படுத்த பல்வேறு பணிகள் செய்து வருகிறார்.  
1980 ஆம் ஆண்டில் சிக்கய நாயக்கர் கல்லூரி மாணவர் பேரவைத் தலைவராகத் தேர்வு செய்யப்பட்டு, அதே ஆண்டில் பெரியார் மாவட்டத்தின் அனைத்துக் கல்லூரி மாணவர் பேரவைத் தலைவராகவும் தேர்வு செய்யப்பட்டார். 1985 ஆம் ஆண்டில், சோவியத் நாட்டின் தலைநகராகிய மாஸ்கோவில் நடைபெற்ற அகில உலக மாணவ இளைஞர் மாநாட்டில் இந்தியாவின் பிரதிநிதிகளில் ஒருவராகத் தேர்வு செய்யப்பட்டுக் கலந்து கொண்டார். அனைத்திந்திய மாணவர் பெருமன்றத்தின் மாநிலத் தலைவராகவும், பல ஆண்டுகள் பணிபுரிந்துள்ளார்.
# த. ஸ்டாலின் குணசேகரன்

## எழுத்தாளர்

“ஜீவா முழக்கம்” இதழில், பொன்விழா மலரைத் தயாரிக்கும் பொறுப்பு ஸ்டாலின் குணசேகரனுக்குத் தரப்பட்டது. அதற்காக இந்தியா முழுவதும் பயணம் செய்து ஆய்வுகள் மேற்கொண்ட போதுதான் இந்திய சுதந்திரப் போராட்ட வரலாற்றில் தமிழகத்தின் பங்கு பற்றி போதிய அளவு தெரிவிக்கப்படவில்லை என்பது தெரியவந்தது. எனவே வரலாற்று ஆய்வாளர்கள், நிபுணர்கள், தேதியச் சிந்தனை மிக்க தலைவர்கள், தியாகிகள் என்று பலரையும் கண்டு அவர்கள் தந்த தகவல்களை வெவ்வேறு அறிஞர்களைக் கொண்டு கட்டுரையாக்கி “விடுதலை வேள்வியில் தமிழகம்” என்ற நூலை வெளியிட்டார்.
# த. ஸ்டாலின் குணசேகரன்

## படைப்புகள்

- தேசவிடுதலையும் தியாகச் சுடர்களும் (தொகுப்பு நூல்)
- வரலாற்றுப் பாதையில்.... – தொகுதி 1, 2
- விடுதலை வேள்வியில் தமிழகம் - பாகம் 1, 2 (தொகுப்பு நூல்)  
- http://www.tamilauthors.com/writers/india/Stalin%20Gunasekaran.html
- http://www.thannambikkai.net/2002/02/01/2078/
# தமிழ்நூல் தொகை

தமிழ்நூல்கள் தமிழ்மொழியின் வளத்தையும், தமிழரின் வாழ்க்கைப் பாதையையும், தமிழ்ப்புலவர்களின் கற்பனைத் திறனையும் காட்டுகின்றன. கி. பி. 17ஆம் நூற்றாண்டு வரையில் காலந்தோறும் தோன்றி அச்சேறிய நூல்களின் பெயர்கள் இங்கு அகரவரிசையில் தரப்படுகின்றன. இவற்றில் தமிழர் இயற்றிய சில வடமொழி நூல்களும் இடம பெற்றுள்ளன. இந்தத் தொகுப்பில் தொகுப்பாகவும், பகுப்பாகவும், திரட்டாகவும் வெளிவந்த நூல்களும், உரைநூல்களில் எடுத்துக் காட்டப்பட்ட சில நூல்களுமாக எழுநூற்றுக்கு மேற்பட்ட நூல்களின் பெயர்கள் அவற்றின் கட்டுரைகளைக் காட்டும் தொடுப்புடன் சுட்டப்பட்டுள்ளன. நூலைச் சொடுக்கி அந்த நூல் தோன்றிய காலம், நூலாசிரியர், நூல் தரும் செய்தி முதலானவற்றை அறியலாம். தொகுத்தளித்தவர் மு. அருணாசலம் .
# தமிழ்நூல் தொகை

## முதலெழுத்துத் தொடுப்பு

- அ | ஆ | இ | ஈ | உ | எ | ஏ | ஐ | ஒ | ஓ | ஔ  
- க | கா | கி | கு | கூ | கை | கொ
- ச | சா | சி | சீ | சு | சூ | செ | சை | சொ | சோ | சௌ
- ஞா
- த | தி | தீ | து | தெ | தே | தை | தொ
- ந | நா | நி | நீ | நூ | நெ | நே | நை
- ப | பா | பி | பீ | பு | பூ | பெ | பே | பொ | போ | பௌ
- ம | மா | மி | மு | மூ | மெ | மே | மோ
- ய | யா | யோ
- ர
- வ | வா | வி | வீ | வெ | வை
- வடவெழுத்து முதல்
# தமிழ்நூல் தொகை

## அ

1. அகத்தியம்
1. அகத்தியர் ஞானம்
1. அகத்தியர் தீட்சாவிதி இருநூறு
1. அகநானூறு
1. அகநானூறு பழைய உரை
1. அகப்பொருள் விளக்கம், நம்பி
1. அகராதி நிகண்டு
1. அசதிக்கோவை
1. அஞ்ஞவதைப் பரணி
1. அட்டாங்கயோகக் குறள்
1. அட்டாங்கயோகம்
1. அண்ணாமலைக் கோவை
1. அண்ணாமலையார் வண்ணம்
1. அண்ணாமலையார் வெண்பா
1. அணியியல்
1. அத்தியூர்க் கோவை
1. அத்துவாக் கட்டளை
1. அத்துவித சாரம்
1. அத்துவிதக் கலிவெண்பா
1. அதிகாரப்பிள்ளை அட்டவணை
1. அதிரகசியம்
1. அநுபூதி விளக்கம்
1. அம்பிகாபதிக் கோவை
1. அம்பிகை அந்தாதி
1. அம்பிகை மாலை
1. அமலனாதிபிரான் வியாக்கியானம்
1. அமிர்தசாரம்
1. அமிர்தபதி
1. அர்த்த பஞ்சக வியாக்கியானம்
1. அரிச்சந்திர சரித்திரம்
1. அரிச்சந்திர வெண்பா
1. அரிசமய தீபம்
1. அருணகிரிப் புராணம்
1. அருணாசல புராணம்
1. அருங்கலச் செப்பு
1. அருணகிரி அந்தாதி
1. அரும்பதவுரை
1. அரும்பைத் தொள்ளாயிரம்
1. அருளாளதாசர் பாகவதம்
1. அல்லியரசாணி மாலை
1. அவிநயவுரை
1. அளவை விளக்கம்
1. அறநெறிச்சாரம்
1. அறிவானந்த சித்தியார்
1. அனுபூதி விளக்கம்
# தமிழ்நூல் தொகை

## ஆ

1. ஆசாரக்கோவை
1. ஆசாரக்கோவை பழையவுரை
1. ஆசிரியமாலை
1. ஆத்திசூடி
1. ஆத்திசூடிச் சிந்து
1. ஆத்திசூடி திறவுகோல்
1. ஆத்திசூடி பழையவுரைகள்
1. ஆத்திசூடி விருத்தியுரை
1. ஆத்திசூடி வெண்பா
1. ஆதிநாதர் பிள்ளைத்தமிழ்
1. ஆயிரப் பிரபந்தம்
1. ஆர்த்திப் பிரபந்த வியாக்கியானம்
1. ஆர்த்திப் பிரபந்தம்
1. ஆவண நூல்கள் (9 நூல்கள்)
1. ஆவணப் பாடல்கள் (7 பேர் மீது)
1. ஆளுடைய பிள்ளையார் திருக்கலம்பகம்
1. ஆளுடைய பிள்ளையார் திருச்சண்பை விருத்தம்
1. ஆளுடைய பிள்ளையார் திருத்தொகை
1. ஆளுடைய பிள்ளையார் திருமும்மணிக்கோவை
1. ஆளுடைய பிள்ளையார் திருவந்தாதி
1. ஆளுடைய பிள்ளையார் திருவுலாமாலை
1. ஆன்மலிங்க மாலை
1. ஆனந்த மாலை
# தமிழ்நூல் தொகை

## இ

1. இசையாயிரம்
1. இதிகாச பாகவதம்
1. இந்திரகாளியம்
1. இரங்கல் மூன்று
1. இரட்டைமணிமாலை
1. இரணியவதைப் பரணி
1. இரத்தினச் சுருக்கம்
1. இராசராச விசயம்
1. இராமானுச சரிதை
1. இரமானுசாரிய திவ்விய சரிதம்
1. இராசராசன் உலா
1. இராமதேவர் பூசாவிதி
1. இராமாயண வெண்பா
1. இராமானுச சரிதை
1. இராமானுச நூற்றந்தாதி
1. இராமானுச நூற்றந்தாதி வியாக்கியானம்
1. இராமானுசார்ய திவ்விய சரிதை
1. இராமீச்சுரக் கோவை
1. இருசமய விளக்கம்
1. இருபா இருபது
1. இருபா இருபது உரை
1. இரும்பல் காஞ்சி
1. இலக்குமி தோத்திரம்
1. இலிங்க புராணம்
1. இறைசைப் புராணம்
1. இறையனார் களவியலுரை
1. இறைவனூற்பயன்
1. இன்னா நாற்பது
1. இன்னா நாற்பது பழையவுரை
1. இன்னிலை
1. இனியவை நாற்பது
1. இனியவை நாற்பது பழையவுரை
# தமிழ்நூல் தொகை

## ஈ

1. ஈசுர கீதை
1. ஈட்டி எழுபது
# தமிழ்நூல் தொகை

## உ

1. உடற்கூற்று வண்ணம்
1. உண்மைநெறி விளக்கம்
1. உத்தர காண்டம்
1. உதயணகுமார காவியம்
1. உபதேச காண்டம்
1. உபதேச மாலை
1. உபதேச ரத்தின மாலை
1. உபதேச ரத்தினமாலை வியாக்கியானம்
1. உபதேசத் திருநாமம்
1. உரிச்சொல் நிகண்டு
1. உருத்திராக்க விசிட்டம்
1. உருப சொரூப அகவல்
1. உரோமரிசி ஞானம்
1. உலகநீதி
1. உலா (தத்துவ காமியம்)
1. உவமான சங்கிரகம்
# தமிழ்நூல் தொகை

## எ

1. எட்டுத்தொகை நூல்கள்
1. எட்டுத்தொகை உரைகள்
1. எதிர்நூல்
1. எழுப்பெழுபது
# தமிழ்நூல் தொகை

## ஏ

1. ஏகாம்பரநாதர் உலா
1. ஏகாம்பரநாதர் வண்ணம்
1. ஏரெழுபது
1. ஏலாதி
1. ஏலாதி பழையவுரை
# தமிழ்நூல் தொகை

## ஐ

1. ஐக்கியவியல்
1. ஐங்குறுநூறு
1. ஐங்குறுநூறு பழையவுரை
1. ஐந்திணை எழுபது
1. ஐந்திணை எழுபது பழைய உரை
1. ஐந்திணை ஐம்பது
1. ஐந்திணை ஐம்பது பழைய உரை
# தமிழ்நூல் தொகை

## ஒ

1. ஒழிவிலொடுக்கம்
1. ஒன்பதாம் திருமுறை
# தமிழ்நூல் தொகை

## ஓ

1. ஓங்குகோயில் புராணம்
1. ஓரான்வழித் திருமுடி அடைவு கலியன் அருள்பாடு
1. ஓவிய நூல்
# தமிழ்நூல் தொகை

## ஔ

1. ஔவை குறள்
1. ஔவை பாடல்கள்
# தமிழ்நூல் தொகை

## க

1. கச்சி உலா
1. கச்சிக் கலம்பகம்
1. கண்டராதித்தர் திருவிசைப்பா
1. கண்டன் அலங்காரம்
1. கண்டன் கோவை
1. கணக்கதிகாரம்
1. கந்தபுராணம்
1. கந்தர் சஷ்டிக் கவசம்
1. கந்தர் அந்தாதி
1. கந்தர் அலங்காரம்
1. கந்தரனுபூதி
1. கந்தி பாடல்கள்
1. கப்பல் கோவை
1. கபிலர் பாட்டியல்
1. கபிலர் அகவல்
1. கமலாலய புராணம்
1. கயாதர நிகண்டு
1. கயிலை பாதி காளத்தி பாதி அந்தாதி
1. கருணாமிர்தம்
1. கருவூரார் பூசாவிதி
1. கல்லாடம்
1. கல்லாடர் பாட்டியல்
1. கலிங்கத்துப் பரணி, ஒட்டக்கூத்தர் நூல்
1. கலிங்கத்துப் பரணி
1. கலித்துறை அந்தாதி
1. கலிப்பா
1. கலிமடல்
1. கலியாணன் கதை
1. கலைஞான தீபம்
1. களவழி நாற்பது
1. களவழி நாற்பது பழைய உரை
1. களவியல் காரிகை
1. கன்னிவன புராணம்
1. கனவகுப்பு
# தமிழ்நூல் தொகை

## கா

1. காகபுருடர் ஞானம்
1. காகபுருடர் உபநிடதம்
1. காகபுருடர் காவியம்
1. காகபுருடர் குறள்
1. காங்கேயன் பிள்ளைத்தமிழ்
1. காசிகண்டம்
1. காதம்பரி
1. கார் எட்டு
1. கார் நாற்பது
1. கார்நாற்பது பழைய உரை
1. காரணை விழுப்பரையன் மடல்
1. காலிங்கர் குறள் உரை
# தமிழ்நூல் தொகை

## கி

1. கிரியா தீபிகை
# தமிழ்நூல் தொகை

## கு

1. குண்டலகேசி (10)
1. குணநாற்பது
1. குணநூல் (12)
1. குருபரம்பராப் பிரபாவம் 11
1. குருபரம்பரை ஆறாயிரப்படி 13
1. குருபரம்பரைப் புராணம் 11
1. குலோத்துங்க சோழன் உலா உரை 16-2
1. குலோத்துங்கன் உலா 12-1
1. குலோத்துங்கன் கோவை 13
1. குலோத்துங்கசோழன் பிள்ளைத்தமிழ் 12-1
1. குற்றாலக் குறவஞ்சி
1. குறள் காலிங்கர் உரை 13
1. |குறள் தருமர் தாமத்தர் நச்சர் 13
1. குறள், பரிமேலழகர்13
1. குறுந்திரட்டு 15
1. குறுந்தொகை உரை13
# தமிழ்நூல் தொகை

## கூ

1. கூடற்புராணம் (16)
1. கூடலசங்கமத்துப் பரணி (11)
1. கூத்தநூல் (12)
1. கூர்ம புராணம் (16)
# தமிழ்நூல் தொகை

## கை

1. கைசிகப் புராண உரை (12)
1. கைந்நிலை (2)
1. கைந்நிலை பழைய உரை (13)
# தமிழ்நூல் தொகை

## கொ

1. கொக்கோகம் 16-3
# தமிழ்நூல் தொகை

## ச

1. சகலாகம சாரம்
1. சங்க யாப்பு
1. சங்கரசோழன் உலா
1. சங்கரவிலாசம்
1. சங்கற்ப நிராகரண உரை
1. சங்கற்ப நிராகரணம்
1. சசிவர்ண போதம்
1. சட்டைமுனி் நூல்
1. சடகோபர் அந்தாதி
1. சண்முக கவசம்
1. சத்தி கவசம்
1. சத்தி நிபாத அகவல்
1. சத்தியஞான பண்டார பிள்ளைத்தமிழ்
1. சத்தியஞான போதம்
1. சதமணிக் கோவை
1. சதரத்தின சங்கிரகம்
1. சப்தகாதை
1. சப்தகாதை வியாக்கியானம்
1. சமுத்திர விலாசம்
1. சயந்தம்
1. சர்வ ஞானோத்தர உரை
1. சர்வ ஞானோத்தரம்
1. சரசுவதி அந்தாதி 12 1, 12 2,
1. சரசோதி மாலை
1. சரப புராணம் 16 1
# தமிழ்நூல் தொகை

## சா

1. சாதிநூல் 16 2
# தமிழ்நூல் தொகை

## சி

1. சித்தர் ஆருடம்
1. சித்தர் பாடல்கள்
1. சித்தரந்தாதி
1. சித்தராரூடம்
1. சித்தாந்த தரிசனம்
1. சித்தாந்தத் தொகை
1. சித்தியார் சுபபக்க உரை
1. சித்திர மடல்
1. சிதம்பர புராணம்
1. சிதம்பரப் பாட்டியல்
1. சிந்தனை வெண்பா
1. சிந்தாமணிச் சுருக்கம்
1. சிந்துப் பிரபந்தம்
1. சிராமலை அந்தாதி
1. சிலப்பதிகாரம் (அரும்பதவுரை)
1. சிலப்பதிகார உரை
1. சிலப்பதிகாரம்
1. சிலேடை உலா
1. சிவ கவசம்
1. சிவஞானபோத விருத்தம்
1. சிவஞான சித்தியார்
1. சிவஞான தீபம்
1. சிவஞான போதம்
1. சிவஞானப்பிரகாச வெண்பா
1. சிவஞானபோத உரை
1. சிவஞானபோத வகுடீகை
1. சிவதருமோத்தர உரை
1. சிவதருமோத்தரம்
1. சிவநெறிப் பிரகாச உரை
1. சிவநெறிப் பிரகாசம்
1. சிவப்பிரகாச உரை
1. சிவப்பிரகாசக் கொளு
1. சிவப்பிரகாச வெண்பா
1. சிவப்பிரகாசம்
1. சிவப்பிரகாசம் (அருள்நநதிதேவர் உரை)
1. சிவபுண்ணியத் தெளிவு
1. சிவபூசா பத்ததி
1. சிவபூசை அகவல்
1. சிவபெருமான் திரு அந்தாதி (கபிலர்)
1. சிவபெருமான் திரு அந்தாதி (பரணர்)
1. சிவபெருமான் திரு இரட்டைமணிமாலை
1. சிவபோக சாரம்
1. சிவராத்திரி கற்பம் முதலியன
1. சிவக்ஷேத்திரக்கோவை வெண்பா
1. சிவாக்கிர பாஷ்யம்
1. சிவ மகா புராணம்
1. சிவாகமக் கச்சிமாலை
1. சிவாட்டகம்
1. சிவஸ்தல சிவநாம சத்திநாமக் கலிவெண்பா
1. சிவார்ச்சனா போதம்
1. சிவானந்த போதம்
1. சிவானந்த போத சாரம்
1. சிவானந்தமாலை
1. சிற்றம்பலநாடி கட்டளை
1. சிற்றம்பலநாடி கலித்துறை
1. சிற்றம்பலநாடி சாத்திரக்கொத்து
1. சிற்றம்பலநாடி தாலாட்டு
1. சிற்றம்பலநாடி வெண்பா
1. சிற்றட்டகம்
1. சிறுகாக்கை பாடினியம்
1. சிறுகுரீஇ உரை
1. சிறுபஞ்சமூலம்
1. சிறுபஞ்சமூலம் பழைய உரை
1. சிறுபாணாற்றுப்படை
1. சின்னப்பூ வெண்பா
1. சினேந்திரமாலை
# தமிழ்நூல் தொகை

## சீ

1. சீத்தலையார் பாட்டியல்
1. சீவசம்போதனை
1. சீவலமாறன் கதை
# தமிழ்நூல் தொகை

## சு

1. சுந்தரபாண்டியம்
1. சுந்தரானந்தர் பாடல்
1. சுப்பிரமணியர் ஞானம்
1. சுருதிசார விளக்கம்
1. சுருதிசூக்தி மாலை
# தமிழ்நூல் தொகை

## சூ

1. சூடாமணி நிகண்டு
1. சூரிய தோத்திரம்
1. சூரியானந்தர் இருபத்தைந்து
1. சூரியானந்தர் பதின்மூன்று
1. சூளாமணி
# தமிழ்நூல் தொகை

## செ

1. செஞ்சிக் கலம்பகம்
1. செப்பேச புராணம்
1. செய்யுள் வகைமை
1. செயிற்றியம்
1. செய்யுளியல்
1. செவ்வந்திப் புராணம்
1. செவ்வைச் சூடுவார் பாகவதம்  
1. செந்தொகை
# தமிழ்நூல் தொகை

## சே

1. சேக்கிழார் புராணம்
1. சேது புராணம்
1. சேந்தம்பூதனார் பாட்டியல்
1. சேந்தனார் திருவிசைப்பா
1. சேயூர் முருகன் உலா
1. சேவல் விருத்தம்
1. சேனாவரையர் தொல்காப்பிய உரை
# தமிழ்நூல் தொகை

## சை

1. சைவ சந்நியாச பத்ததி
1. சைவ பரிபாஷை
1. சைவசமயநெறி
1. சைவானுட்டான அகவல்
1. சைன ராமாயணம்
# தமிழ்நூல் தொகை

## சொ

1. சொக்கநாத வெண்பா
1. சொக்கநாதக் கலித்துறை
1. சொரூபசாரம்
# தமிழ்நூல் தொகை

## சோ

1. சோடச கலாப் பிரசாத சட்கம்
1. சோதிட நூல்கள்
# தமிழ்நூல் தொகை

## சௌ

1. சௌந்தரிய லகரி
1. சௌந்தரிய லகரி உரை
# தமிழ்நூல் தொகை

## ஞா

1. ஞான விளக்கம் 15
1. ஞான வினோகதன் கலம்பகம் 15
1. ஞான சாரம் 15
1. ஞானவினோதன் உலா
1. ஞானப் பஃறொடை 14
1. ஞானப்பள்ளு 16 2
1. ஞானப்பிரகாச மாலை 16 2
1. ஞானாமிர்த உரை 16 3
1. ஞானாமிர்தம் 12 1, 12 2,
1. ஞானாவரண விளக்கம் 16 2
# தமிழ்நூல் தொகை

## த

1. தக்கயாகப்பரணி
1. தக்கயாகப்பரணி உரை
1. தசகாரியம்
1. தசதர்மம்
1. தசமணிமாலை
1. தசாங்கம்
1. தஞ்சைவாணன் கோவை
1. தண்டியலங்கார உரை
1. தண்டியலங்காரம்
1. தத்துவாமிர்தம்
1. ததீசி புராணம்
1. தந்திர வாக்கியம்
1. தமிழ்நெறி விளக்க உரை
1. தமிழ்நெறி விளக்கம்
1. தர்க்க பரிபாடை
1. தருக்க நூல்கள்
1. தனியன் வியாக்கியானம்
# தமிழ்நூல் தொகை

## தீ

1. தீபக்குடிப் பத்து
1. தீர்த்தகிரிப் புராணம்
# தமிழ்நூல் தொகை

## து

1. துகளறுபோதக் கட்டளை
1. துகளறுபோதம்
# தமிழ்நூல் தொகை

## தெ

1. தெய்வச்சிலையார் உரை
1. தெய்வச்சிலையார் விறலிவிடு தூது
# தமிழ்நூல் தொகை

## தே

1. தேசிகமாலை
1. தேவார உரை
1. தேவி காலோத்தரம்
1. தேவி காலோத்தர உரை
1. தேவையந்தாதி
# தமிழ்நூல் தொகை

## தை

1. தையூர் உத்தண்டன் கோவை
# தமிழ்நூல் தொகை

## தொ

1. தொல்காப்பியம்
1. தொல்காப்பியம் இளம்பூரணர் உரை
1. தொல்காப்பியம் நச்சினார்க்கினியர் உரை
1. தொல்காப்பியப் பொதுப்பாயிர உரை
1. தொல்காப்பியம் சொல்லதிகாரம் கல்லாடர் உரை
1. தொல்காப்பியம் சொல்லதிகாரம் சேனாவரையம்
1. தொல்காப்பியம் சொல்லதிகாரம் பழைய உரை
1. தொல்காப்பியம் பொருளதிகாரம் பேராசிரியம்
# தமிழ்நூல் தொகை

## ந

1. நந்திக் கலம்பகம்
1. நந்திதேவர் பூசாவிதி
1. நம்பி திருவிளையாடல்
1. நம்பெருமாள் மும்மணிக்கோவை
1. நம்மாழ்வார் நூல்கள்
1. நமசிவாய மாலை
1. நல்வழி
1. நவநீதப் பாட்டியல்
1. நவரத்தின மாலை
1. நவலிங்க லீலை 15
1. நளவெண்பா 13
1. நறுங்குறிஞ்சி வியாக்கியானம் 12 2
1. நன்னூல் 13
1. நன்னூல் உரைநூல்கள்
# தமிழ்நூல் தொகை

## நா

1. நாககுமார காவியம்
1. நாரத சரிதை
1. நாராயண கவசம்
1. நாலடியார் உரைகள்
1. நாலாயிரக் கோவை
1. நாலாயிரத் தனியன்
1. நான்மணிக்கடிகை பழைய உரை
1. நான்மணிமாலை
# தமிழ்நூல் தொகை

## நி

1. நியதிப் பயன்
1. நிராமய அந்தாதி
1. நிராமய தேவர் நூல்
# தமிழ்நூல் தொகை

## நீ

1. நீதிவெண்பா
1. நீலகேசி
1. நீலகேசி விருத்தியுரை
# தமிழ்நூல் தொகை

## நூ

1. நூற்றெட்டுத் திருப்பதிக் கோவை
# தமிழ்நூல் தொகை

## நெ

1. நெஞ்சுவிடு தூது
1. நெல்லை வருக்கக் கோவை
# தமிழ்நூல் தொகை

## நே

1. நேமிநாத உரை
1. நேமிநாதம்
# தமிழ்நூல் தொகை

## நை

1. நைடதம்
# தமிழ்நூல் தொகை

## ப

1. பகவத் கீதை வெண்பா
1. பஞ்சமரபு
1. பஞ்சமலக் கழற்றி
1. பஞ்சாக்கர தரிசனம்
1. பஞ்சாக்கர மாலை
1. பட்டினத்தார் திருவிசைப்பா
1. பட்டினத்தார் புராணம்
1. பட்டீசுரப் புராணம்
1. பண்டார மும்மணிக் கோவை
1. பதார்த்த குண சிந்தாமணி
1. பதிபசுபாசத் தொகை
1. பதிபசுபாசத் தொகை உரை
1. பதிபசுபாசப் பனுவல்
1. பதிபசுபாசப் பனுவல் உரை
1. பதிபசுபாச விளக்கம்
1. பதிற்றுப்பத்து
1. பதிற்றுப்பத்து பழைய உரை
1. பதினெண்கீழ்க்கணக்கு உரைகள்
1. பதினோராம் திருமுறை
1. பந்தன் அந்தாதி
1. பரணர் பாட்டியல்
1. பரதசேனாபதியம்
1. பரதம்
1. பரம திமிர பானு
1. பரம ராசிய மாலை
1. பரமயோகி விலாசம்
1. பரமார்த்த தரிசனம் (தமிழ் பகவத் கீதை)
1. பரமார்த்த தரிசன உரை
1. பரமோபதேசம்
1. பராபரை மாலை
1. பரிபாடல்
1. பரிபாடல் உரை
1. பரிமேலழகர் குறள் உரை
1. பரிமேலழகர் திருமுருகாற்றுப்படை உரை
1. பருப்பதம்
1. பல்சந்தமாலை
1. பழமொழி நானூறு
1. பழமொழி நானூறு பழைய உரை
1. பழனிக் கோவை
1. பன்னிரு படலம்
1. பன்னிரு பாட்டியல்
# தமிழ்நூல் தொகை

## பா

1. பாட்டியல் மரபு
1. பாடுதுறை
1. பாண்டிக்கோவை
1. பாப்பாவினம்
1. பாய்ச்சலூர்ப் பதிகம்
1. பார்த்திபம்
1. பாரத வெண்பா
1. பாரதம்
1. பாவைப் பாட்டு
# தமிழ்நூல் தொகை

## பி

1. பிங்கல சரிதை
1. பிங்கல நிகண்டு
1. பிராசாத அகவல்
1. பிராசாத சட்கம்
1. பிராசாத தீபம்
1. பிராசாத மாலை
1. பிரபந்த மரபியல்
1. பிரம கீதை
1. பிரமோத்தர காண்டம்
1. பிள்ளைத் திருநாமம்
# தமிழ்நூல் தொகை

## பு

1. புட்ப பலன்
1. புட்ப விதி
1. புத்த நூல்
1. புத்தமத கண்டன நூல்
1. புத்தமித்திரனார் வீரசோழியம்
1. புராண சாகரம்
1. புராண பாகவதம்
1. புரூரவ சரிதை
1. புவன கோசம்
1. புறத்திரட்டு
1. புறப்பொருள் வெண்பா மாலை
1. புறப்பொருள் வெண்பாமாலை உரை
# தமிழ்நூல் தொகை

## பூ

1. பூம்புலியூர் நாடகம்
1. பூமாலை
# தமிழ்நூல் தொகை

## பெ

1. பெரிய திருமுடியடைவு
1. பெருங்குன்றூர் கிழார் பாட்டியல்
1. பெருந்திரட்டு
1. பெருந்தேவபாணி
1. பெரும்பொருள் விளக்கம்
# தமிழ்நூல் தொகை

## பே

1. பேராசிரியர் தொல்காப்பிய உரை
1. பேரானந்த சித்தியார்
# தமிழ்நூல் தொகை

## பொ

1. பொன்னவன் கனாநூல்
# தமிழ்நூல் தொகை

## போ

1. போற்றிக் கலிவெண்பா
1. போற்றிப் பஃறொடை
# தமிழ்நூல் தொகை

## பௌ

1. பௌஷ்கர பாஷ்யம் 14
# தமிழ்நூல் தொகை

## ம

1. மகா சிவராத்திரி கற்பம்
1. மஞ்சரிப்பா
1. மணக்குடவர் குறளுரை
1. மணிப்பிரவாளம்
1. மதுரை சொக்கநாதர் உலா
1. மயில் விருத்தம்
# தமிழ்நூல் தொகை

## மா

1. மாக புராணம்
1. மாபூதனார் பாட்டியல்
1. மாமூலர் பாட்டியல்
1. மாயாப் பிரலாபம்
1. மாவிந்தம்
1. மாறன் அகப்பொருள்
1. மாறன் அலங்காரம்
1. மாறன் அலங்கார உரை
1. மாறன் கிளவி மணிமாலை
1. மாறன் பாப்பாவினம்
1. மானாவூர்ப் பதிகம்
# தமிழ்நூல் தொகை

## மி

1. மிருத்தியுஞ்சய தோத்திரம்
# தமிழ்நூல் தொகை

## மு

1. முத்தி நிச்சயம்
1. முத்தி நிலை
1. முதுமொழிக்காஞ்சி
1. முதுமொழிக்காஞ்சி பழைய உரை
1. முப்பேட்டுச் செய்யுள்
1. மும்மணிக்கோவை
1. முறுவல்
1. முன்னியார் கலித்தொகை 9 1
# தமிழ்நூல் தொகை

## மூ

1. மூத்த நாயனார் திருஇரட்டை மணிமாலை
1. மூதுரை
1. மூவர் அம்மானை
1. மூவருலா
# தமிழ்நூல் தொகை

## மெ

1. மெய்ஞ்ஞான விளக்கம்
1. மெய்ம்மொழிச் சரிதை
# தமிழ்நூல் தொகை

## மே

1. மேருமந்திர புராணம்
# தமிழ்நூல் தொகை

## மோ

1. மோகவதைப் பரணி
# தமிழ்நூல் தொகை

## ய

1. யசோதர காவியம்
1. யதீந்திரப் பிரணவ பிரபாவம்
# தமிழ்நூல் தொகை

## யா

1. யாப்பருங்கல விருத்தியுரை
1. யாப்பருங்கலக் காரிகை
1. யாப்பருங்கலம்
# தமிழ்நூல் தொகை

## யோ

1. யோக சாரம்
# தமிழ்நூல் தொகை

## ர

1. ரகஸ்யத்ரயம்
# தமிழ்நூல் தொகை

## வ

1. வச்சணந்திமாலை
1. வச்சணந்திமாலை பழைய உரை
1. வச்சத் தொள்ளாயிரம்
1. வர்த்தமான சுவாமி தோத்திரம்
1. வராகி மாலை
1. வருணகுலாதித்தன் மடல்
1. வருத்தமற உய்யும் வழி
1. வரையறுத்த பாட்டியல்
1. வலிவல மும்மணிக்கோவை
1. வளையாபதி
1. வாமன சரிதை
# தமிழ்நூல் தொகை

## வா

1. வாயு சங்கிதை
1. வார்த்தாமாலை
1. வால்மீகர் ஞானம்
1. வாலைக்கும்மி
# தமிழ்நூல் தொகை

## வி

1. விக்கிரமசோழன் உலா
1. விநாயகர் அகவல்
1. விநாயக கவசம்
1. விநாயகர் பதிகம் (துண்டி விநாயகர்)
1. விம்பிசார கதை
1. வில்லிபாரதம்
1. வினாவிடைப் புராணம்
1. வினாவெண்பா
# தமிழ்நூல் தொகை

## வீ

1. வீரசிங்காதன புராணம்
1. வீரசோழிய உரை
1. வீரமாலை
1. வீரபாண்டியன் குடைமங்கலம்
1. வீரபாண்டியன் நாண்மங்கலம்
1. வீரபாண்டியன் வாண்மங்கலம்
1. வீரவெண்பாமாலை
# தமிழ்நூல் தொகை

## வெ

1. வெண்பா அந்தாதி
1. வெற்றிவேற்கை
# தமிழ்நூல் தொகை

## வே

1. வேணாட்டடிகள் திருவிசைப்பா
1. வேணுவனப் புராணம்
1. வேல் விருத்தம்
# தமிழ்நூல் தொகை

## வை

1. வைணவ குருபரம்பரை நூல்கள்
# தமிழ்நூல் தொகை

## வடவெழுத்து முதல்

1. ஜனனகருவி மாலை 16 3
1. ஸ்ரீபுராணம் 15
1. ஸ்ரீவைஷ்ணவ சமயசார நிஷ்கர்ஷம் 16 3
# சுசேதா கிருபளானி

**சுசேதா கிருபளானி** (*Sucheta Kriplani*) (, ) (சூன் 25, 1908 - டிசம்பர் 1, 1974) இந்தியா உத்தரப்பிரதேச மாநில முதல் பெண் முதலமைச்சராகப் பதவி வகித்த பெருமை உடையவர்.  
ஹரியானாவில் இருந்த வங்காளக் குடும்பத்தில் பிறந்தவர் சுசேதா. இவரது தந்தையான எஸ். என். மஜீம்தார் மருத்துவரும் விடுதலைப் போராட்டத்தில் ஈடுபட்டவரும் ஆவார்.  
காந்தியடிகளின் வழியைப் பின்பற்றிய சுசேதா வெள்ளையனே வெளியேறு இயக்கத்தில் பங்கேற்றார். இந்தியப் பிரிவினைக் கலவரத்தின் போது காந்தியடிகள் மேற்கொண்ட நவகாளி யாத்திரையில் சுசேதாவும் கலந்து கொண்டார்.  
1947 ஆகஸ்டு 15 அன்று அரசியலமைப்பு அவையின் அமர்வில் வந்தே மாதரம் பாடலை இவர் பாடினார்.
# ஜோதிராவ் புலே

**மகாத்மா ஜோதிபா கோவிந்த ராவ் புலே** இந்திய விடுதலைப் போராட்டக் காலத்தில் வாழ்ந்த ஒரு சமூக சீர்திருத்தவாதியாவார். சமூக அவலங்களுக்கு எதிராகக் குரல் கொடுத்ததோடு அவற்றைக் களையும் முயற்சிகளிலும் இறங்கியவர். ஒடுக்கப்பட்டோர் மற்றும் பெண்களுக்கென்று பள்ளிகளை நடத்தியவர்.  
ஆங்கிலேயர் ஆட்சியை விரும்பியவர்களுள் இவரும் ஒருவர். 1857 சிப்பாய்க் கலகத்தை இவர் உயர் சாதி இந்துக்கள் உண்டாக்கிய கலகமாகவே பார்த்தார்.  
1873 ஆம் ஆண்டு தனது ஆதரவாளர்களுடன் இணைந்து இவர் சத்யசோதாக் சமாஜம் (பொருள்: உண்மையைத் தேடுவோரின் சமூகம்) எனும் அமைப்பைத் துவங்கினார். ஆனால் இவரது மறைவுக்குப் பின் இந்த இயக்கம் காங்கிரசுடன் கரைந்தது.
# ஜோதிராவ் புலே

## வாழ்க்கை

அக்கால வழக்கப்படி இவர்தன் 13 ஆம் அகவையில் சாவித்ரிபாய் (9 அகவை) அவர்களுடன் 1840இல் திருமணம் நடந்தது. ஜோதிராவ் புலே அவர்கள் தனது துணைவி சாவித்ரிபாய் புலே அவர்களைச் சாதீய, பெண் ஒடுக்குமுறைக்கு எதிரான போராட்டத்தில் இணைத்துக் கொண்டார். இவர்களுக்கு குழந்தைகள் இல்லை. ஒரு பிராமண விதவையின் யஸ்வந்த் ராவ் என்ற குழந்தையை தத்தெடுத்து வளர்த்தனர்.
# ஜோதிராவ் புலே

## பெண் உரிமை போராளி

மனுதர்மம் எல்லாப் பெண்களையும், சாதி வித்தியாசம் பாராமல் அடிமைகளாக (தாஸா) அல்லது சூத்திரர்களாக நடத்துகிறது. சூத்திராதி சூத்திரர்கள் என்ற தனது கணிப்பில் பெண்களையும் புலே இணைத்தார். 1848 ஆம் ஆண்டில் ஆரம்பிக்கப்பட்ட பெண் குழந்தைகளுக்கான அவரது முதல் பள்ளிக் கூடத்திற்கு சமூக அந்தஸ்து கிடைக்கவில்லை. குழந்தைகளைக் கருவிலேயே கலைக்க வேண்டிய நிலையிலோ அல்லது பிறந்த பின் அவற்றைக் கொல்ல வேண்டிய நிலையிலோ உள்ள விதவைப் பெண்களுக்கான இல்லத்தை 1863 ஆம் ஆண்டில் நிறுவினார். 1864 ஆம் ஆண்டில் நடைபெற்ற சாரஸ்வத் பிராமண விதவையின் மறுமணத்தில் முக்கியப் பங்கு புலேயினுடையது. 1882 ஆம் ஆண்டு வெளியிடப்பட்ட பெண் விடுதலை பற்றிய தவறான கருத்துக்களைக் கொண்ட ஆய்வுக் கட்டுரையான, ஆண் பெண் பற்றிய ஒப்பீடு (ஸ்திரீ புருஷ்துலானா) என்பதை எதிர்த்து குரல் கொடுத்தவர் புலே மட்டுமே.
# அகத்தியர் ஞானம்

**அகத்தியர் ஞானம்** 16ஆம் நூற்றாண்டு நூல். இதன் நூலாசிரியர் அகத்தியர் 18 சித்தர்களில் ஒருவர்.
ஐந்து வகையான ஞானம் இதில் கூறப்பட்டுள்ளது. அவற்றுள் சில.
<poem>
மனமது செம்மையானால் மந்திரம் செபிக்க வேண்டா
மனமது செம்மையானால் வாயுவை உயர்த்த வேண்டா
மனமது செம்மையானால் வாசியை நிறுத்த வேண்டா
மனமது செம்மையானால் மந்திரம் செம்மை யாமே
</poem>
- தான் என்ற தானே தான் ஒன்றே தெய்வம்
- பண்ணான உன்னுயிர்தான் சிவமது ஆச்சு
- பாரப்பா சிவன் வீடு போகும்போது பாழத்த பிணம் கிடக்குது என்பார், உயிர் போச்சு என்பார், ஆரப்பா அறிந்தவர்கள் ஆரும் இல்லை
- மூச்சப்பா தெய்வம் என்றே அறியச் சொன்னார்
- நான் என்றும் நீ என்றும் சாதி என்றும், நாட்டினார் உலகத்தோர் பிழைக்கத் தானே
- உடலுயிரும் பூரணமும் ஆன்மா ஈசன்
- கூடப்பா துரியம் எனும் வாலை வீடு, கூறரிய நாதர் மகேசுவரியே என்பார், நாடப்பா அவள்தனையே பூசை பண்ணு நந்தி சொலும் சிங்காரம் தோன்றும் தோன்றும்.
# 16 ஆம் நூற்றாண்டு தமிழ்நூற் பட்டியல்

தமிழ்நாட்டில் 16 ஆம் நூற்றாண்டில் பல புலவர்கள் தோன்றிப் பலநூல்களை இயற்றியுள்ளனர். அவர்கள் அனைவரையும், அவர்கள் இயற்றிய அனைத்து நூல்களையும் உடன்காலப் புலவர்களோடு இணைத்துக் காணும் வகையில் இந்தப் பட்டியல் உருவாக்கப்பட்டுள்ளது. இலக்கியப் பாதையை வரலாற்றுக் கோணத்தில் பார்க்க விரும்பும் ஆய்வாளர்களுக்கு இது உதவியாக அமையும். 16ம் நூற்றாண்டு தமிழ் நூல் உருவாக்கத்தில் ஒரு முக்கிய திருப்புமுனைக் காலப் பகுதி ஆகும். இக் காலத்திலேயே தமிழ் முதல் முதலாக அச்சேறியது. எனினும் பெரும்பான்மைத் தமிழ் சாசனங்களும், நூல்களும் சுவடிகளிலும், செப்பேடுகளிலும், கல்வெட்டுக்களிலுமே எழுதப்படன.
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - உயிரெழுத்து வரிசை அ

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| அகத்தியர் - சித்தர் | அகத்தியர் ஞானம் முதலியன | - | 1550 1600 |  |
| அதிவீர ராம பாண்டியர் | நைடதம், புராணங்கள் | கவிராச பிள்ளை சிதம்பரநாத கவி | 1550 - 1600 |  |
| அம்பிகாபதி, வீரை | நெல்லை வருக்கக் கோவை | கவிராச பண்டிதரின் புதல்வர் | 1550 - 1575 |  |
| அரதாசர் | இருசமய விளக்கம் | கிருஷ்ணதேவ ராயர் | 1550 - 1525 |  |
| அருளான தாசர் | பாகவதம் | - | 1525 - 1550 |  |
| அனகைச் சம்பந்த முதலியார் | திருவாரூர்ப் புராணம் | நிரம்ப அழகிய தேசிகர் | 1575 - 1600 |  |
| அனதாரியப்பர் | சுந்தர பாண்டியம் | திருவிர,உந்தான் | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - உயிரெழுத்து வரிசை ஆ உ எ ஐ

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| ஆனந்தக் கூத்தர் | திருக்காளத்திப் புராணம் | கமலை ஞானப்பிரகாசர் | 1575 - 1600 |  |
| உலகநாத முனிவர் | உலகநீதி | கமலை ஞானப்பிரகாசர் | 1525 - 1550 |  |
| எல்லப்ப நாவலர், சைவ | அருணாசல புராணம் | கவிராச பிள்ளை | 1535 - 1575 |  |
| ஐயம்பெருமாள் | புரூரவ சரிதை | அதிவீர ராமர் | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - க கா வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| கருவூர்ச் சித்தர் | கருவூரார் பூசாவிதி | - | 1575 - 1600 |  |
| கவிராச பண்டிதர், வீரை | சௌந்தர்ய லகரி | எல்லப்ப நாவலர் | 1530 - 1560 |  |
| கவிராச பிள்ளை, சேறை | திருக்காளத்தி நாதர் உலா | அதிவீர ராமர் | 1550 - 1600 |  |
| காரி ரத்தினக் கவிராயர் | மாறனலங்கார உரை | திருக்குருகைப் பெருமாள் | 1550 - 1575 |  |
| காக புருடர் | குறள் | - | 1550 - 1575 |  |
| காசிக் கலியன் கவிராயர் | மாறனலங்கார உரை | அதிவீர ராம பாண்டியர் | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - கு கூ கொ வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| குமார சரசுவதி | - | கிருஷ்ணதேவ ராயர் | 1525 - 1550 |  |
| குமார சுவாமி அவதானி | தெய்வச்சிலையார் விறலிவிடு தூது | தெய்ஃவச்சிலைப் பெருமான் | 1550 - 1575 |  |
| குகை நமசிவாயர் | அருணகிரி அந்தாதி | குரு நமசிவாயரின் குரு | 1550 - 1575 |  |
| குருஞான சம்பந்தர் | சிவபோக சாரம் | கமலை ஞானப்பிரகாசரின் சீடர் | 1550 - 1575 |  |
| குருநமசிவாயர் | அருணகிரி அந்தாதி | குருநமசிவாயரின் குரு | 1550 - 1575 |  |
| கூடற்புராண ஆசிரியர் | கூடற்புராணம் | - | 1590 - 1600 |  |
| கொங்கண சித்தர் | வாலைக் கும்மி | - | 1550 - 1575 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - ச வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| சட்டைமுனி கயிலாய சித்தர் | திருமந்திர உரை, சித்தர் பாடல்கள் | - | - |  |
| சிதம்பரநாத கவி | சங்கர விலாசம் | அதிவீர ராமர் | 1575 - 1600 |  |
| சவாக்கிர யோகிகள் | சிவநெறிப் பிரகாசம் | சேவப்ப நாய்க்கன் | 1550 - 1575 |  |
| செவ்வைச் சூடுவார் | பாகவதம் | - | 1550 - 1575 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - ஞ வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| ஞானக்கூத்தர் | திருவையாற்றுப் புராணம் | நிரம்ப அழகிய தேசிகர் | 1575 - 1600 |  |
| ஞானப்பிரகாசர், அண்ணாமலை | சிவஞான சித்தியார் பரபக்க உரை | - | 1550 - 1600 |  |
| ஞானப்பிரகாசர், கச்சி | தனிப்பாடல் | திருமலைநாதர் பரஞ்சோதி | 1550 - 1600 |  |
| ஞானப்பிரகாசர், கமலை | மழபாடிப் புராணம் | குருஞான சம்பந்தரின் குரு | 1530 - 1575 |  |
| ஞானப்பிரகாசர், செட்டித்தெரு | - | கமலை சானப்பிரகாசரின் குரு | 1500 - 1525 |  |
| ஞானப்பிரகாசர், திருவொற்றியூர் | சிவஞான சித்தியார் பரபக்க உரை | திருவொற்றியூர் ஞானப்பிரகாசரின் குரு | 1550 - 1575 |  |
| ஞானாமிர்த உரையாசிரியர் | ஞானாமிர்த உரை | - | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - த வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| தத்துவப் பிரகாசர், திருஆரூர் | தனிப்பாடல் | கிருஷ்ணதேவ ராயர் | 1520 -1550 |  |
| தத்துவப் பிரகாசர், திருஒற்றியூர் | சிவஞான சித்தியார் பரபக்க உரை | திருவொற்றியூர் ஞானப்பிரகாசரின் சீடர் | 1550 - 1600 |  |
| திருக்குருகைப் பெருமாள் | மாறனலங்காரம் | - | 1530 - 1560 |  |
| திருத்தோணியப்பர் | - | ஆரூர்த் தத்துவப் பிரகாசர் | 1525 - 1550 |  |
| திருமூல சித்தர் | திருமூல சித்தர் ஞானம் | - | 1525 - 1550 |  |
| திருமலை நாதர் | சிதம்பர புராணம் | மச்சி ஞானப்பிரகாசர் | 1525 - 1550 |  |
| திருக்களிற்றுப்படியார் பொழிப்புரை ஆசிரியர் | திருக்களிற்றுப்படியார் பொழிப்புரை | 1575 - 1600 |  |  |
| தினகர வெண்பா ஆசிரியர் | (நாகராசன்) தினகர வெண்பா | - | 1575 - 1600 |  |
| தையூர் உத்தண்டன் கோவை ஆசிரியர் | தையூர் உத்தண்டன் கோவை | தினகரன் | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - ந வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| நந்தி சிவாக்கிர யோகி | சிவநெறிப் பிரகாச உரை | சிவாக்கிர யோகி | 1575 -1600 |  |
| நாககுமார காவிய ஆசிரியர் | நாககுமார காவியம் | - | 1550 - 1575 |  |
| நிரம்ப அழகிய தேசிகர் | சேது புராணம் | கமலை ஞானப்பிரகாசரின் சீடர் | 1500 -1575 |  |
| நீதி வெண்பா ஆசிரியர் | நீதி வெண்பா | - | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - ப வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| பரகால நல்லான் | ரகஸ்யத்ரையம் | - | 1575 -1600 |  |
| பரஞ்சோதி | சிதம்பரப் பாட்டியல் | கச்சி ஞானப்பிரகாசர் 2 | 1520 -1545 |  |
| பிள்ளை லோகஞ் சீயர் | இராமானுசார்ய திவ்விய சரிதை | - | 1525 - 1550 |  |
| பழனிக்கோவை ஆசிரியர் | பழனிக்கோவை | - | 1500 - 15215 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - ம, ர வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| மண்டல புருடர் | சூடாமணி நிகண்டு | கிருஷ்ணதேவராயர் | 1500 -1550 |  |
| மறைஞான சம்பந்தர் | சிவதருமோத்திரம், சைவ சமய நெறி | - | 1550 - 1560 |  |
| மறைஞான தேசிகர் | சிலஞான சித்தியார் பரபக்க உரை | மறைஞான சம்பந்தரின் சீடர் | 1550 - 1575 |  |
| மூவர் அம்மானை ஆசிரியர் | மூவர் அம்மானை | - | 1550 - 1575 |  |
| ரேவண சித்தர் | அகராதி நிகண்டு | - | 1575 - 1600 | } |
# 16 ஆம் நூற்றாண்டு தமிழ்நூற் பட்டியல்

## புலவர் பெயர் - வ வரிசை

| புலவர் பெயர் | நூல் | உடன் காலத்தவர் | புலவர் காலம் |  |
| --- | --- | --- | --- | --- |
| வரகுண ராம பாண்டியர் | இலிங்க புராணம், வாயு சங்கிதை | அதிவீர ராமர் முதலானோர் | 1550 1590 |  |
| வரதுங்க ராம பாண்டியர் | பிரமோத்தர காண்டம் | அதிவீர ராமர் முதலானோர் | 1550 - 1590 |  |
| வலிவல மும்மணிக்கோவை ஆசிரியர் | வலிவல மும்மணிக்கோவை | 1500 - 1525 |  |  |
| வீரன் ஆக கவிராயன் | அரிச்சந்திர புராணம் | அதிவீர ராமர் | 1500 - 1525 | } |
# 16 ஆம் நூற்றாண்டு தமிழ்நூற் பட்டியல்

## அச்சிடப்பட்ட தமிழ் நூல்கள்

- 1554 (பெப்ரவரி 11) - கார்த்தியா - Cartilha ē lingoa Tamul e Portugues (தமிழில்: "தமிழ் மொழியிலும் போர்த்துகீசியத்திலும் அமைந்த [திருமறைச்] சிற்றேடு")
- 1578 - தம்பிரான் வணக்கம்
- 1579 - கிறிசித்தியானி வணக்கம்
- 1579 - கிறித்தவ சமயப் போதனை (1579 நூல்) (Catechism)
- 1580 - பாவ அறிக்கை (1580 நூல்) (Confessionario) 1580 (214 பக்கங்கள்)
- 1586 - அடியார் வரலாறு (1586 நூல்) (Flos Sanctorum) (669 பக்கங்கள்)
# கார்த்தியா

**கார்த்தியா** என அறியப்படும் **கார்த்தியா ஏங் லிங்குவா தமுல் எ போர்த்துகேஸ்** (Cartilha ē lingoa Tamul e Portugues) (தமிழில்: "தமிழ் மொழியிலும் போர்த்துகீசியத்திலும் அமைந்த [திருமறைச்] சிற்றேடு") என்பது அச்சிடப்பட்ட முதல் தமிழ் நூல் ஆகும். இந்த நூலில் தமிழ்ச் சொற்கள் இலத்தீன் எழுத்துகளில் அச்சுக் கோர்க்கப்பட்டிருந்தன. இது 1554ஆம் ஆண்டு பெப்ரவரி 11ஆம் நாள் லிசுபனில் வெளியானது. இதை ஆக்கியோர் வின்சென்ட் தெ நாசரெத், ஹோர்கே கார்வாலோ மற்றும் தோமா த குருசு ஆகியோர் ஆவர். இம்மூவரும் தமிழ் அறிந்த இந்தியர்களே என்றும் அவர்களுடைய கிறித்தவப் பெயர்களே நமக்குத் தெரிந்துள்ளன என்றும் அறிஞர் கருதுகின்றனர்.
# ஒமேகா

**ஒமேகா** என்பது ஒரு கட்டற்ற, திறமூல இணைய பதிப்பாக்க மென்பொருள் ஆகும். இது உள்ளடக்க மேலாண்மை மென்பொருட்கள், சேகரிப்பு மேலாண்மை மென்பொருட்கள், நிறுவன ஆவணங்கள் போன்ற மேலாண்மை மென்பொருட்களின் பல்வேறு கூறுகளின் குறிப்பிட்ட கூறுகளை உள்வாங்கி இது வடிவமைக்கப்பட்டுள்ளது. டுப்பிளின் கருவகம் போன்ற மீதரவு சீர்தரங்களை கொண்டிருக்கும் அதே வேளை உள்ளடக்கத்தைக் காட்சிப்படுத்தலை முக்கியப் படுத்தியும் இந்த மென்பொருள் வடிவமைக்கப்பட்டுள்ளது. இதனை லாம்ப் (லினக்சு, மைசீக்குவல், பி.எச்.பி) கட்டமைப்பில் எளிதாக, குறைந்த செலவில் நிறுவலாம்.
# கோகா (மென்பொருள்)

**கோகா** என்பது ஒரு ஒருங்கிணைக்கப்பட்ட நூலக ஒருங்கியத்தை மேலாண்மை செய்ய உதவும் ஒரு கட்டற்ற மென்பொருள் ஆகும். இது பெர்ள் மொழியில் எழுதப்படுள்ளது. மையெசுக்யூயெல் தருவுத்தளத்தைப் பயன்படுத்துகிறது. இதை எளிதாக குறைந்த செலவில் நிறுவிக் கொள்ளலாம். இது MARC standards பயன்படுத்தி தகவல்களைச் சேமிக்கிறது. கோகா மென்பொருளில் இருந்து LibLime Koha folk செய்யப்பட்டது.
# ஜான்சன் அண்ட் ஜான்சன்

**ஜான்சன் அண்ட் ஜான்சன்** (, *Johnson & Johnson*) ஒரு அமெரிக்கப் பன்னாட்டு நிறுவனம் ஆகும். இது 1886 ஆம் ஆண்டு நிறுவப்பட்டது. இது மருந்துகள், மருத்துவபொருட்கள், சுகாதார பொருட்கள், ஒப்பனை உலகின் மிக பெரிய உற்பத்தியாளர்களின் ஒன்றாகும் மேலும் நுகர்வோர்கள் மற்றும் சுகாதார தொடர்பான சேவைகளையும் இது வழங்குகிறது. இந்த நிறுவனத்தின் இதன் பொதுவான பங்கு டோவ் ஜோன்ஸ் தொழில்துறையின் சராசரி ஒரு அங்கமாகும். மற்றும் இந்த நிறுவனமானது ஃபார்ச்சூன் 500 இதழ் வெளியிடும் உலகில் உள்ள 500 மிகப்பெரிய நிறுவனங்கள் பட்டியலில், இந்த நிறுவனமாகவும் இடம்பெற்றுள்ளது. இந்த நிறுவனத்தின் தலைமையகம் நியூ ஜெர்ஸி மாநிலம், நியூ பிரன்சுவிக்கில் அமைந்துள்ளது. 250 க்கும் மேற்பட்ட இதன் துணை கொண்ட நிறுவனம், 57 நாடுகளில் செயல்படுகிறது. இதன் தயாரிப்புகள் 175 நாடுகளில் மீது சந்தைப்படுத்தப்படுகின்றன. மற்றும் ஜான்சன் & ஜான்சன் பல தயாரிப்புகள் தயாரிக்கப்படுகின்றன. இதில் குழந்தைகளுக்காகத் தயரிக்கும் பெருட்கள் மிகவும் புகழ்பெற்றவைகளாகும். மேலும் தோல் அழகு உற்பத்திப் பொருள்கள், கண் தொடு வில்லைகள் (Contact Lens), முகப்பூச்சு சுத்தப்படுத்திகள் (face wash), மற்றும் காயங்களுக்குக் கட்டுப் போடுவதர்க்கு மருந்துகள் அடங்கியத் துணிகள் (bandages). ஆகியவைகள் ஜான்சன் அண்ட் ஜான்சன் தயாரிப்புகளாகும்.
# ஜான்சன் அண்ட் ஜான்சன்

## வரலாறு

ஜோசப் லிஸ்டர் கிருமி நாசினிகள் முறைகள் குறித்தும் சொற்பொழிவுகள் மூலம் ஈர்க்கப்பட்டு, ராபர்ட் வுட் ஜான்சன் 1885 தில் அறுவை சிகிச்சை கட்டுகளை பயன்படுத்த தயாராக ஒரு வரிசை உருவாக்க சகோதரர்கள் ஜேம்ஸ் வூட் ஜான்சன் மற்றும் எட்வர்ட் மீட் ஜான்சன் சேர்ந்து.
இன் நிறுவனம் 1886 இல் தனது முதல் பொருட்கள் உற்பத்தி மற்றும் 1887 ஆம் ஆண்டு ஜான்சன் அண்ட் ஜான்சன் நிறுவனம் அதிகாரப்பூர்வமாகத் துவங்கப்பட்டது.
ராபர்ட் வுட் ஜான்சன் நிறுவனத்தின் முதல் தலைவராக பணியாற்றினார். இவர் பத்தொன்பதாம் நூற்றாண்டில் சுகாதார நடைமுறைகளை மேம்படுத்தும் வேலை, மற்றும் நியூ புரூன்ஸ்விக், நியூ ஜெர்சியில் இவரது பெயரில் ஒரு மருத்துவமனையும் உள்ளது. 1910 இல் அவர் இறக்கும் போது, இவரது மகன் ராபர்ட் வுட் ஜான்சன் II இவர் 1932 வரையும், பின்னர் இவரது சகோதரர் ஜேம்ஸ் வூட் ஜான்சன். மற்றும் ராபர்ட் வுட் ஜான்சனின் II பேத்தி, மேரி லியா ஜான்சன் ரிச்சர்ட்ஸ், இவர் ஜான்சன் & ஜான்சன் குழந்தை தூள் (Baby Powder) அட்டைப்படத்தில் தோன்றிய முதல் குழந்தை இவர் தான். இவரது கொள்ளு பேரன், ஜேமி ஜான்சன், உலகின் மிகபெரிய சொத்துக்கு ஒரே வாரிசு, என வளர்ந்த அனுபவத்தைப் பற்றிய ஒரு ஆவணப் படத்தையும் இவர் உருவாக்கினார். இப்படத்திர்க்கு போர்ன் ரிச் (பணக்காரர் பிறந்தார்) (Born Rich) என்ற பெயரில் வெளியானது.
# ஜான்சன் அண்ட் ஜான்சன்

## நிறுவாக ஆட்சி முறை

ஜான்சன் அண்ட் ஜான்சன் நிர்வாக குழுவின் தற்போதைய உறுப்பினர்கள்:  
மேரி சூ. கோல்மேன், ஜேம்ஸ் ஜி. கல்லன், டொமினிக் கருசோ, மைக்கேல் எம்.இ. ஜான்ஸ், ஆன் டிப்பிலி ஜோர்டான், அர்னால்ட் ஜி. லான்க்பு, சூசன் எல். லிண்ட்க்யூஸ்ட், லியோ எஃப். முல்லின், வில்லியம் பெரேஸ், கிறிஸ்டின் ஏ. பூன், ஸ்டீவன் எஸ். ரெயின்முந்த், டேவிட் சாட்செர், மற்றும் வில்லியம் சி. வெல்டென்.
# ஜான்சன் அண்ட் ஜான்சன்

## வளர்ச்சிகள் மற்றும் விரிவாக்கம்

1900 களிலிருந்து, நிறுவனம் நிலையான பன்முகத்தன்மைக்கு கடைபிடித்தது. இது 1920 களில் நுகர்வோர் பொருட்கள் சேர்த்த நெறிமுறைகள் ஆனது, 1941 னில் அறுவை சிகிச்சைப் பொருட்களுக்கென்று ஒரு தனி பிரிவு உருவாக்கப்பட்டது. சமீபத்திய ஆண்டுகளில், ஜான்சன் அண்ட் ஜான்சன் மருந்துப்பொருள்கள், எலும்பியல் சாதனங்கள், மற்றும் இணையதள வெளியிடுதல் போன்ற பல்வேறு பகுதிகளில் விரிவடைந்து வருகிறது. மேலும் சமீபத்தில், ஜான்சன் அண்ட் ஜான்சன் உலகின் மிகப் பெரும் மருந்தியல் நிறுவனமான பைசர் நுகர்வோர் நல துறை டிசம்பர் 18, 2006 அன்று தன்னுடன் இனைத்துக் கொண்டது.
# ஜான்சன் அண்ட் ஜான்சன்

## இணையதளம் தொடர்புகள்

ஜான்சன் அண்ட் ஜான்சன் ஆரம்பத்தில் இணைய ஆண்டுகள் 1996 ரில் இருந்து 2000 போது பல உயர் சுயவிவரத்தை இணைய வடிவக்கூறுகள் பதிவு நிலையில் அறியப்படுகிறது. மேலும் ஜான்சன் அண்ட் ஜான்சன் நிறுவனத்திர்க்கு பேபிபவ்டர்.காம் , ஜே ஜே.காம் மற்றும் கே ஒய்.காம் ஆகிய மூன்று இணையதளங்கள் இன் நிறுவனத்தின் அதிகாரப்பூர்வமான இணையதளம் ஆகும்.
# அகநானூறு பழைய உரை

**அகநானூறு பழைய உரை** 13ஆம் நூற்றாண்டில் தோன்றிய நூல். 1285 (கொல்லம் 460) ஆண்டில் தோன்றிய உரை இது. இதில் அகநானூறு முதல் 90 பாடல்களுக்குக் குறிப்புரை தரப்பட்டுள்ளது. அருந்தொடர்ப் பொருள், துறை விளக்கம், உள்ளுறை உவமம், இறைச்சிப்பொருள் ஆகியவற்றைச் சுட்டுவதோடு, பழந்தமிழரின் பழக்க வழக்கங்களையும், இயல்புகளையும் இவ்வுரை எடுத்துக் காட்டுகிறது.
;சொல்விளக்கம்
- பொங்கழி என்பது தூற்றாம்பொலி
- செண்ணுதல் என்பது கைசெய்தல், செண்ணுதலால் செண் என்று கொண்டைக்குப் பெயராயிற்று.
- விலங்கமர் கண்ணன் – ஒருக்கடித்துப் பார்க்கும் கண்ணனாய்
- கோடி – திருவணைக்கரை
;வடசொல் விளக்கம்
- மகனே – ஒரு புருஷன்
- நீள் எரி – மிக்க உஷ்ணம்
- ஏமம் – ரக்ஷை
;வழக்கம்
- ஓர்இல் – சதுர்த்தி அறை, நாலாம்நாள் பள்ளியறை
# அகநானூறு பழைய உரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
- வே. இராசகோபால ஐயங்கார் பதிப்பு, 1923, 1926
# அசதிக்கோவை

**அசதிக்கோவை** என்னும் நூல் பன்னிரண்டாம் நூற்றாண்டில் வாழ்ந்த ஔவையாரால் பாடப்பட்டது.  
நூலின் பெயர்
:அசதி என்பது அசதி என்னும் ஊரில் வாழ்ந்த பெருமகனைக் குறிக்கும்.  
ஔவைக்குக் கூழ் கொடுத்து அவரது அசதியைப் போக்கினானாம் ஒருவன். ஔவையார் அவனது பெயரைக் கேட்டாராம். அசதியாய் இருக்கிறது என்றானாம். அவன் தந்தை பெயரைக் கேட்டாராம். அசதியாய் இருக்கிறது என்றானாம். ஊர் எது என்றாராம். அசதியாய் இருக்கிறது என்றானாம். உன் குடிசை எங்கே இருக்கிறது என்றாராம். ஐவேல் இருக்கும் குடிசை என்றானாம். இந்தக் கற்பனைக் கதை வழியே வள்ளலின் பெயர் அசதி என்றும், அவனது ஊர் ஐவேல் என்றும், அசதியைப் பாடிய நூல் அசதிக்கோவை என்றும் கூறப்படுகிறது.  
இந்த நூல் முழுமையாகக் கிடைக்கவில்லை. சில பாடல்கள் சிதைவாகக் கிடைத்துள்ளன.  
அகத்துறைப் பாடல்களாக அவை உள்ளன.
# அசதிக்கோவை

## பாடல், மு. அருணாசலம் மேற்கோள்

பாடல் கட்டளைக் கலித்துறை
;1
<poem>
அற்றாரைத் தாங்கிய ஐவேல் அசதி அணிவரைமேல்
முற்றா முகிழ்முலை எவ்வாறு சென்றாள்? முத்தமிழ்நூல்
கற்றார்ப் பிரிவும் கல்லாதவர் ஈட்டமும் கைப்பொருள்கள்
அற்றார் இளமையும் போலே கொதிக்கும் அருஞ்சுரமே
</poem>
;2
<poem>
ஆய்ப்பாடி ஆயர்தம் ஐவேல் அசதி அணிவரையில்
கோப்பாம் இவள் எழில் கொங்கைக்குத் தோற்றிய காடிரண்டும்
சீப்பாய்ச், சிணுக்கிரியாய், சிமிழாய். சின்ன மோதிரமாய்
காப்பாய், சதுரங்கமாய், பல்லக்கு ஆகிக் கடைப்படவே.
</poem>
# அசதிக்கோவை

## பாடல், முனைவர் மு. ஆனந்தி மேற்கோள்

பாடல்கள் கட்டளைக் கலித்துறை - இங்குப் பொருள் நோக்கில் சொல் பிரிக்கப்பட்டுள்ளது.  
<poem> ஆலவட்டப் பிறை ஐவேல் அசதி அணி வரை மேல்
நீல வட்டக் கண்கள் நேர் ஒக்கும்போது அந்த நேரிழையாள்
மாலை விட்டுச் சுற்றி வட்டமிட்டு ஓடி வரவழைத்து
வேலை விட்டுக் குத்தி வெட்டுவள் ஆகில் விலக்கு அரிதே </poem>  
<poem> ஆய்பாடியர் தம் ஐவேல் அசதி அணிவரையில்
கோப்பா அவள் எழில் கொங்கைக்குத் தோற்று இபக் கோடு இரண்டும்
சீப்பாய்ச் சிணுக்கரியாய்ச் சிமிழாய்ச் சின்ன மோதிரமாய்க்
காப்பாய்ச் சதுரங்கமாய்ப் பல்லக்கு ஆகிக் கடைப்பட்டதே </poem>  
<poem> ஆதித்தனைக் கண்டு அரவம் தொடவும் அந் நகரிலுள்ளார்
பாலித்த முத்தும் பவளத்தோடு ஆர் இந்தப் பைந்தொடியாள்
சேனைத் தலைவனைச் செங்கோல் அசதியைச் சேர்ந்து ஒரு நாள்
கூடித் தழுவுவம் என்று தொட்டு ஆடல் குவி முலையே. </poem>
# அசதிக்கோவை

## வெளிப்பார்வை

அசதிக்கோவை பற்றிக் குறிப்பிடும் கொங்கு மண்டல சதகம்
# அசதிக்கோவை

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# சாத்தையாறு

**சாத்தையாறு** சிறுமலை பகுதியில் தோன்றி வைகையில் கலக்கும் ஓரு துணையாறு ஆகும். 819 ச.கி.மீ ஆற்றுப்படுகையும், 42.7989 ச.கி.மீ(4279.69 ஹெக்டர்) பாசப்பகுதியும் கொண்டுள்ளது.
# சாத்தையாறு

## சாத்தையாறு அணை

சிறுமலை, வகுத்துமலை, காட்டுநாயக்கன்ஓடை உள்பட பல இடங்களிலிருந்து வரும் நீர் அலங்காநல்லூர் அருகே சாத்தையாறு அணைக்கு வருகிறது. அணையின் கொள்ளளவு 29 அடி. நீர்ப்பிடிப்பு பகுதிகள் 450 எக்டேர் ஆகும். அணை நீர் மூலம் எர்ரம்பட்டி, சின்னணம்பட்டி, கோவில்பட்டி, ஆதனூர் (கட்டிக்காரன் கண்மாய், குறவன்குளம்), கோணப்பட்டி உட்பட 11 கண்மாய்கள் பாசன வசதி பெறுகின்றன. பொதுப்பணித்துறை சார்பில் அணை பராமரிக்கப்படுகிறது. அணையின் உபரி நீர் மாட்டுத்தாவணி சம்பக்குளம் கால்வாய் வந்து வண்டியூர் கண்மாய் வந்து அதன் பின்னர் வைகை ஆற்றுடன் கலக்கிறது.
# மஞ்சளாறு

**மஞ்சளாறு** அல்லது **வத்தலகுண்டு ஆறு** என்பது தமிழ்நாட்டின், திண்டுக்கல், தேனி மாவட்டங்களில் ஓடும் வைகையின் ஒரு துணையாறு ஆகும். பழனி மலைகளில் உருவாகி கிழக்கு நோக்கிப் பாய்ந்து குன்னுவாரன்கோட்டை அருகே வைகையில் கலக்கிறது. மொத்தம் 470 ச.கி.மீ ஆற்றுப்படுகையும், 21.5553 ச.கி.மீ நீர்த்தேக்கப் பகுதியும் கொண்டுள்ளது.
# மஞ்சளாறு

## மஞ்சளாறு அணை

இந்த ஆற்றின் குறுக்கே தேவதானப்பட்டி அருகே அமைந்துள்ள அணையாகும். நீர் மட்டம் 57 அடியாகும். மூலாறு, வறட்டாறு, தலையாறு ஆகிய பகுதிகளில் பெய்யும் மழைநீர் மஞ்சளாறு அணைக்கு வந்து சேர்கிறது. அணையில் தேங்கும் நீர் மூலம் திண்டுக்கல், தேனி மாவட்டங்களில், 10 மேற்பட்ட கண்மாய்களில் நீர் தேக்கப்பட்டு 5 ஆயிரத்து 200 ஏக்கர் நிலங்கள் பாசன வசதியைப் பெறுகின்றன. தேவதானப்பட்டி, செங்குளத்துப்பட்டி, கெங்குவார்பட்டி, ஜி.தும் மலப்பட்டி, கணவாய்ப் பட்டி, வத்தலக்குண்டு, கட்டகாமன்பட்டி, பழைய வத்தலக்குண்டு, கரட்டுப் பட்டி, குன்னுவாரன் கோட்டை ஆகிய ஊர்கள் இதன் பாசனப்பகுதிகளாகும்.
# யங் ஏசியா தொலைக்காட்சி

**யங் ஏசியா தொலைக்காட்சி** அல்லது **யாடீவி** இலங்கையின் முதலாவது பொதுவான ஒளிபரப்பு சேவையாக 1995ஆம் ஆண்டு ஆரம்பிக்கப்பட்டது. பிரதானமாக ஆவணப்படங்களை தயாரிக்கும் யங் ஏசியா தொலைக்காட்சி(YATV) சமூக, அரசியல் மற்றும் அபிவிருத்தி சம்பந்தமான பல தொடர் ஆவணப்படங்கள், குறுந்திரைப்படங்கள் மற்றும் கலந்துரையாடல் காட்சிகளை தயாரித்துள்ளது. தொடர்ந்தும் இது இவ்வாறே செயற்பட்டு வருகின்றது.
# மங்கன் மாவட்டம்

**மங்கன் மாவட்டம்** முன்பு **வடக்கு சிக்கிம் மாவட்டம்** இந்தியாவின் சிக்கிம் மாநிலத்தில் உள்ள ஒரு மாவட்டம். இதன் தலைநகரம் மங்கன். இம்மாவட்டம் முழுவதும் மலைப்பகுதியில் உள்ளதால் மக்கள் தொகை குறைவு. இம்மாவட்டம் இந்தியாவில் உள்ள 640 மாவட்டங்களில் மக்கள் தொகை குறைவானவற்றுள் ஏழாவதாக உள்ளது. பரப்பளவைப் பொறுத்தவரை வடக்கு சிக்கிம் சிக்கிமின் மிகப்பெரிய மாவட்டமாகும்.
# மங்கன் மாவட்டம்

## புவியியல்

சிக்கிம் மாநிலத்தில் உள்ள நான்கு மாவட்டங்களில் இதுவே மிகப்பெரியதாகும். இம் மாவட்டம் அடர்த்தியான காடுகள் நிறைந்த செங்குத்தான மலைப் பகுதிகளைக்கொண்டுள்ளது. செங்குத்தான மலைப்பகுதிகள் நிறைந்திருப்பதால் இங்கு நிலச்சரிவுகள் அடிக்கடி நிகழ்கின்றன. மலை உச்சிகளில் உள்ள பனி உருகுவதாலும் மழையினால் ஏற்படும் மண் அரிப்பின் காரணமாகவும் நிலச்சரிவுகள் ஏற்படுகின்றன.
# மங்கன் மாவட்டம்

## தேசிய பாதுகாக்கப் பட்ட பகுதி

கஞ்சன்சங்கா தேசிய பூங்கா
# மங்கன் மாவட்டம்

## பொருளாதாரம்

உலக அளவில் ஏலக்காய் உற்பத்தியில் மங்கன் முதலிடம் வகிக்கிறது. மங்கன் உலகின் ஏலக்காய் தலைநகரம் என்றும் அறியப்படுகிறது. இதன் நில அமைப்பும் மழை அளவும் பல்வேறு வகை ஏலக்காய் விளைவதற்கு சாதகமாய் அமைந்துள்ளது. இங்கு பல மின்னுற்பத்தி நிலையங்கள் நிறுவப்பட்டிருப்பதால் இங்கு மின்வெட்டு என்பதே இல்லை. செங்குத்தான மலைப்பகுதிகளும் பல்வேறு ஏரிகளும் புனல் மின்திட்டங்களை நிறுவ வசதியாக உள்ளன.
# மங்கன் மாவட்டம்

## சுற்றுலா

சீன நாட்டின் எல்லைக்கு அருகில் அமைந்திருப்பதால் இம்மாவட்டத்தின் பல பகுதிகளைச் சுற்றிப்பார்க்க அரசாங்க அனுமதி பெறவேண்டும். இருந்தாலும் இப்பகுதியின் இயற்கை அழகை ரசிக்க மக்கள் வந்து குவிகின்றனர்.
# மங்கன் மாவட்டம்

## போக்குவரத்து

அடிக்கடி ஏற்படும் நிலச்சரிவுகளின் காரணமாக சாலைகள் மோசமான நிலையில் உள்ளன.
# மங்கன் மாவட்டம்

## மேலும் பார்க்க

- குருதோங்மார் ஏரி